Diari Oficial de la Generalitat Valenciana


Sumari del DOGV 5940, del 26-01-2009 (2009/529)

RESOLUCIÓ de 20 de gener de 2009, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació de l'annex al Conveni de col·laboració subscrit el 4 de desembre de 2007 entre el Ministeri d'Educació i Ciència i la Generalitat, per al desenrotllament dels programes de cooperació territorial per a alumnes de Rutes Literàries, Escoles Viatgeres, Rutes Científiques i Immersió Lingüística durant 2008.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5940

Data del DOGV
:   26-01-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/529


Data del document
:   20-01-2009

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Educació
    * ensenyament secundari
    * viatge
    * cooperació administrativa
    * ensenyament professional
    * alumne
    * administració central
    * ensenyament primari
    * ensenyament d'idiomes

RESOLUCIÓ de 20 de gener de 2009, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació de l'annex al Conveni de col·laboració subscrit el 4 de desembre de 2007 entre el Ministeri d'Educació i Ciència i la Generalitat, per al desenrotllament dels programes de cooperació territorial per a alumnes de Rutes Literàries, Escoles Viatgeres, Rutes Científiques i Immersió Lingüística durant 2008. [2009/529]  
El Ministeri d'Educació, Política Social i Esport i la Generalitat han subscrit, després de la tramitació prèvia reglamentària, el 19 de novembre de 2008, l'annex al conveni de col·laboració subscrit el 4 de desembre de 2007 per al desenrotllament dels programes de cooperació territorial per a alumnes de Rutes Literàries, Escoles Viatgeres, Rutes Científiques i Immersió Lingüística durant 2008.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentatt annex, que ha quedat inscrit en el Registre de Convenis de la Generalitat amb el número 0014/2009, i que figura com a annex d'esta resolució.  
València, 20 de gener de 2009.- El director general de Relacions amb les Corts i Secretariat del Consell: Ángel Mompó Romero.  
Annex al Conveni de col·laboració subscrit el 4 de desembre de 2007, entre el Ministeri d'Educació i Ciència i la Generalitat per al desenrotllament dels programes de cooperació territorial per a alumnes Rutes Literàries, Escoles Viatgeres i Rutes Científiques i Immersió Lingüística durant 2008.  
Reunits  
D'una part, Mercedes Cabrera Calvo-Sotelo, ministra d'Educació, Política Social i Esport, en virtut del Reial Decret 436/2008, de 12 d'abril i fent ús de la competència establida en la disposició addicional tretzena de la Llei 30/1992, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
D'una altra part, Alejandro Font de Mora Turón, conseller d'Educació de la Generalitat, facultat per a la firma d'este annex per Acord del Consell de 26 de setembre de 2008.  
Exposen  
1. Amb data 4 de desembre de 2007, el Ministeri d'Educació i Ciència i la Generalitat van subscriure un conveni per al desenrotllament dels programes de cooperació territorial per a alumnes, Rutes Literàries, Escoles Viatgeres i Rutes Científiques, en la base sexta del qual es determinava una vigència del conveni fins al 31 de desembre de 2007, arreplegant la possibilitat de pròrroga per períodes anuals successius amb l'acord previ de les parts, incorporant un annex al citat conveni.  
2. El Ministeri d'Educació, Política Social i Esport i la Generalitat, acorden incloure entre els programes de cooperació territorial en què col·laboren, el Programa Immersió Lingüística per al qual s'aplicaran les mateixes normes generals acordades en el conveni de 4 de desembre de 2007 i les especificitats del qual s'exposaran en les bases del present annex.  
3. De conformitat amb això, ambdós parts acorden prorrogar la citada col·laboració amb l'acord previ de la Comissió Delegada del Govern per a Política Autonòmica, per al desenrotllament dels programes de Cooperació Territorial durant 2008 denominats:  
Rutes Literàries.  
Escoles Viatgeres.  
Rutes Científiques, i  
Immersió lingüística  
d'acord amb les següents   
Clàusules  
Primera. Objecte del present annex   
El present annex al Conveni de col·laboració subscrit el 4 de desembre de 2007, té com a objecte actualitzar les dades de participació i aportacions basant-se en els que han d'executar-se cada un dels programes, tenint en compte que tots els compromisos econòmics a càrrec del pressupost 2008 arreplegats en el present annex, estan subjectes a les disponibilitats pressupostàries de les aplicacions corresponents.  
Segona. Programes de Cooperació Territorial inclosos en el present annex i finançament  
Per part del Ministeri d'Educació, Política Social i Esport les aportacions en 2008 ascendiran a un màxim de 80.922,49 euros amb el desglossament per programes que s'indica a continuació.  
1. Programa de Rutes Literàries   
Per al curs 2007/2008, les parts acorden que el programa es desenrotllarà d'acord amb les dades i aportacions que a continuació s'indiquen:  
1.1 Alumnat i professorat participants:  
- Nombre màxim de grups de 20 a 24 alumnes i 2 professors, procedents de la Comunitat Valenciana que participaran en el Programa: 2 grups.  
- Nombre màxim de grups de 20 a 24 alumnes i 2 professors, procedents d'altres comunitats autònomes que recorreran la "Ruta literària" de la Comunitat Valenciana: 2 grups.  
1.2 Recursos financers  
Aportacions per al desenrotllament del programa:  
A - Per part del Ministeri d'Educació, Política Social i Esport  
a) Despeses del programa:  
Per a sufragar els gastos d'allotjament i manutenció dels grups d'alumnes i professors participants així com els gastos diversos que s'originen en el desenrotllament de la ruta literària establida en la Comunitat Valenciana per una quantia màxima de 12.107,86 euros.   
b) Ajudes de preparació i desplaçament:  
D'acord amb la convocatòria d'ajudes, el Ministeri d'Educació, Política Social i Esport, lliura a la Comunitat Autònoma les ajudes corresponents als centres d'ella dependents, que es concedixen per a sufragar els gastos de preparació de l'activitat i desplaçament des de la localitat d'origen fins aquella en què s'inicie la "Ruta literària" assignada, que ascendixen a un total de 9.124,00 €.  
El present programa no presenta cap contingut econòmic per al Ministeri d'Educació, Política Social i Esport a càrrec de l'exercici pressupostari 2008, ja que les quanties esmentades es van lliurar per part del citat Ministeri a càrrec del crèdit 54.05.672O.573 del pressupost de 2007, una vegada adjudicades les ajudes per a participar en el Programa Rutes Literàries durant el curs 2007/2008, per Orde de 26 de desembre de 2007. La Generalitat Valenciana va ingressar l'import del citat lliurament en el pressupost de gastos i va habilitar el crèdit rebut en el seu pressupost de 2008, de manera que els permeta fer front als gastos que es deriven de l'activitat i transferisquen les ajudes per a la preparació de l'activitat i desplaçament als centres beneficiaris.  
B. Per part de la Generalitat:  
Cofinançament amb el Ministeri d'Educació, Política Social i Esport de les despeses derivades de l'execució del programa (allotjament, manutenció, activitats i coordinació, dels grups d'alumnes i professors que recórreguen la ruta de la Comunitat Valenciana) que s'imputaran a la partida pressupostària 87.74.24.301.93.9 per la quantia estimada de 6.107,00 euros.  
2. Programa d'Escoles Viatgeres   
Per a l'any 2008, el programa s'executarà d'acord amb les dades i aportacions que a continuació s'indiquen:  
2.1 Alumnat i professorat participants:  
- Nombre de grups de 12 a 15 alumnes i un professor procedents de la Comunitat Valenciana que participaran en una altra ruta: 32  
- Nombre màxim de grups de 12 a 15 alumnes procedents d'altres comunitats autònomes que recorreran la ruta de la Comunitat Valenciana: 21  
2.2 Recursos financers:  
A. Per part del Ministeri d'Educació, Política Social i Esport:  
a) Gastos del programa:  
Per a sufragar els gastos d'allotjament i manutenció dels grups d'alumnes i professors participants en les rutes de dita Comunitat Valenciana (en euros):  
Etapa de primavera .......................................11.294,35  
Etapa de tardor ........................................... .....8.470,77  
Per a sufragar gastos diversos que s'originen en el desenrotllament de la ruta. Total (en euros):  
Etapa de primavera .......................................... 1.074,30  
Etapa de tardor .................................................... 805,72  
Total aportació C.C.D.L.N.Q. ruta de la Comunitat Valenciana   
(en euros)..........................................................21.645,14  
b) Ajudes de preparació i desplaçament:  
D'acord amb la convocatòria d'ajudes, el Ministeri d'Educació, Política Social i Esport, lliura a la Generalitat les ajudes corresponents als centres d'ella dependents, que es concedixen per a sufragar els gastos de preparació de l'activitat i desplaçament des de la localitat d'origen fins aquella en què s'inicie la ruta d'Escoles Viatgeres assignada, que ascendixen a un total de:  
- Etapa de primavera ................................32.172,00 euros  
- Etapa de tardor .......................................29.750,00 euros  
Total aportació MEPSIE. ............ ........61.922,00 euros  
Els gastos de la ruta i les ajudes per a preparació i desplaçament que corresponen a la primera etapa no suposen cost per al Ministeri d'Educació, Política Social i Esport a càrrec de l'exercici pressupostari 2008 ja que les quanties esmentades, es van lliurar per part del citat Ministeri a càrrec del crèdit 17.98.441W.087 del pressupost 2007, una vegada adjudicades parcialment les ajudes per a participar en el programa per Orde de 28 de desembre de 2007.  
Els gastos i ajudes de la segona etapa es financen pel Ministeri d'Educació, Política Social i Esport a càrrec de l'aplicació 66.18.397T.431 dels pressupostos de 2008.  
B. Per part de la Generalitat:  
Cofinançar amb el Ministeri d'Educació, Política Social i Esport els gastos derivats de l'execució del Programa (allotjament, manutenció, activitats i coordinació, dels grups d'alumnes i professors que recórreguen la ruta de València), s'imputaran a la partida pressupostària 95.03.50.006.76.1 per la quantia estimada de 67.275,14 euros.  
3. Programa de Rutes Científiques   
Alumnat i professorat participants:  
- Nombre de grups de la Comunitat Valenciana que participaran en una altra Ruta científica: 3  
- Nombre de grups procedents d'altres comunitats autònomes que recorreran la Ruta Científica de la Comunitat Valenciana: 4  
Recursos financers  
A - El Ministeri d'Educació, Política Social i Esport a càrrec de l'aplicació pressupostària 81.47.874T.693 de l'any 2008 finançarà els gastos següents:  
a) Despeses del Programa de la Ruta Científica de la Comunitat Valenciana: per a sufragar les despeses d'allotjament i manutenció dels grups d'alumnes i professors participants així com els gastos diversos que s'originen en l'exercici de l'activitat fins una quantia màxima de 26.780,00 euros.  
b) Ajudes de preparació i desplaçament:  
D'acord amb la convocatòria d'ajudes, el Ministeri d'Educació, Política Social i Esport, lliura a la Generalitat el total de les ajudes corresponents als centres d'ella dependents, que es concedixen per a sufragar les despeses de preparació de l'activitat i desplaçament des de la localitat d'origen fins aquella en què s'inicie la Ruta Científica assignada, fins a un màxim de 15.116,00 euros.  
Total aportacions del MEPSIE (apartats a i b): 41.896,00 euros  
B. Per part de la Generalitat:   
Cofinançar amb el Ministeri d'Educació, Política Social i Esport els gastos derivats de l'execució del Programa (allotjament, manutenció, activitats i coordinació, dels grups d'alumnes i professors que recórreguen la ruta de la Comunitat Valenciana) s'imputaran a la partida pressupostària 62.61.79.017.32.1 per la quantia estimada de 10.000 euros.  
4. Immersió lingüística   
Descripció del programa  
Consistirà en l'assistència, en règim d'internat, de 2 grups d'alumnes de la Generalitat a distints centres ubicats en distints punts de la geografia espanyola fora de l'entorn escolar habitual, en els que es realitzaran activitats orientades a millorar la fluïdesa dels alumnes en l'ús de la llengua anglesa. En els citats centres els alumnes de la Generalitat conviuran, almenys, amb un altre grup d'alumnes procedent de comunitat autònoma distinta, durant períodes setmanals compresos entre els mesos d'octubre i novembre de 2008.  
A estos efectes, el Ministeri d'Educació, Política Social i Esport contractarà, per mitjà de concurs públic, amb empreses del sector l'organització del Programa i la utilització de les instal·lacions en què es desenrotlle.  
Una part del cost del Programa serà finançada directament pel Ministeri d'Educació, Política Social i Esport a la/es empresa/es adjudicatària/es i una altra part serà abonada pels centres educatius que participen en el Programa.  
Compromisos de les parts  
Correspondrà a la Generalitat:  
1. Seleccionar als grups de la Generalitat que participaran en el Programa, d'acord amb la convocatòria que faça pública el Ministeri d'Educació, Política Social i Esport.  
2. Finançar la participació dels centres seleccionats per a assistir al Programa, amb 3.500 euros per cada grup. Atés que seran 2 els centres participants, l'import total a finançar serà de 7.000 euros.  
3. Organitzar el trasllat dels grups fins al lloc en què es desenrotlle el programa, determinant el mètode de finançament que estimen convenient.  
Correspondrà al Ministeri d'Educació, Política Social i Esport:  
1. Organitzar cursos d'immersió lingüística en anglés per a 2 grups de 25 alumnes de sext curs d'Educació Primària matriculats en centres públics de la Generalitat. A estos efectes, el Ministeri d'Educació, Política Social i Esport contractarà amb empreses del sector la utilització de l'immoble i la prestació de tots els servicis i el material pedagògic requerits durant l'estada dels grups d'alumnes, incloent l'equip de personal especialitzat encarregat de dur a terme les activitats i que actuarà conjuntament amb els professors que acompanyen els alumnes participants.  
2. Concedir ajudes als centres seleccionats fins a cobrir la totalitat del preu del programa, que resultarà de l'adjudicació del concurs corresponent i que comprendrà fins a un màxim de 5.800 euros per grup. Estes ajudes s'abonaran a les empreses a càrrec del crèdit 76.09.330X.876 dels Pressupostos Generals de l'Estat per al 2008. Com a conseqüència de l'anterior, este Programa no implicarà transferència directa de fons per part del Ministeri d'Educació, Política Social i Esport a la Generalitat.   
Tercera. Execució dels programes  
En l'execució dels programes realitzats en el present conveni s'aplicaran les bases acordades en el conveni subscrit amb data 4 de desembre de 2007.  
Quarta. Naturalesa  
El conveni de col·laboració serà del tipus dels mencionats en l'article 4.1 c) de la Llei 30/2007, de 30 d'octubre, de Contractes del Sector Públic, sent-li d'aplicació igualment, en defecte de normes especials, els principis del citat text legal, per a resoldre dubtes i llacunes que pogueren produir-se.  
Quinta. Resolució de controvèrsies  
Segons disposa expressament l'article 4.2 de la Llei 30/2007, de 30 d'octubre, de Contractes del Sector Públic s'aplicaran els principis de la citada llei a la resolució dels dubtes que poguera plantejar el compliment d'este annex al conveni. La resolució de les controvèrsies que pogueren plantejar-se sobre la seua execució i interpretació, hauran de resoldre's amb caràcter previ de mutu acord entre les parts, a través de l'òrgan de seguiment. Si el citat acord no poguera aconseguir-se, les possibles controvèrsies hauran de ser resoltes per l'orde jurisdiccional contenciós-administratiu.  
Sexta. Vigència  
El present annex tindrà vigència fins al 31 de desembre de 2008.  
Madrid, 19 de novembre de 2008.  
Pel Ministeri d'Educació, Política Social Esport: Mercedes Cabrera Calvo-Sotelo.  
Per la Conselleria d'Educació: Alejandro Font de Mora Turón.